google/wiki40b huggingface dataset:
Jesuittenes kollegium i Polotsk

Jesuittenes kollegium i Polotsk var et kollegium (tilsvarende en høyere videregående skole) in Polotsk (nå i Hviterussland) som da det ble stiftet var det av storhertugdømmet Litauen og så ble del av keiserdømmet Russland.
Den polske kong Stefan Báthory erobret Polotsk i 1579 under Livlandskrigen og innbød jesuittordenen til byen i håp om at dette ville minske den russisk-ortodokse kirkes innflytelse i området.
Jesuittene opprettet et kollegium der i 1580, etter modell fra deres akademi i Vilnius (Wilno). Dets første rektor var Piotr Skarga. Et filosofisk fakultet tilkom i 1649 og et teologisk fakultet i 1737.
Etter den første deling av det polsk.litauske samvelde i 1772 ble Polotsk del av Det russiske rike. Dette berget kollegiet fra å gå under da jesuittordenen ble opphevet, ettersom den russiske keiserinne Katarina den store ikke tillot det pavelige dekret å forkynnes i hennes rike.
Joseph de Maistre klarte å bevege tsar Aleksander I til å elevere kollegiet til akademi (ekvivalent med universitet) i 1812. Men det ble varte bare i åtte år, for da utviste Aleksander I jesuittene og stengte deres skoler. Akademiets bibliotek hadde 60.000 bind som så ble spredt rundt opp på forskjellige instituajoner i Øst-Europa.
Både Polotsk Statsuniversitet og det pavelige teologiske fakultet i Warszawa (etablert i 1998) anser seg som historiske arvtagere etter Polotsk-kollegiet. I 2005 ble kollegiets tidligere bygninger delvis gjenoppbygs og overført til Polotsk Statsuniversitet.
Philopotamidae

Utseende

Philopotamidae er middelsstore vårfluer, gjerne gulaktige på farge. Forvingene er forholdsvis brede. Antennene er omtrent så lange som kroppen. De har punktøyne (ocelli). Palpene har et ytterste ledd som er minst så langt som de øvrige leddene til sammen. Forbeina har to sporer, mellom- og bakbeina fire.

Levevis

Philopotamidae har larver i raskt rennende vann. Det latinske navnet betyr «de som liker elver». Larvene bygger ikke hus, men spinner fangstnett som de fanger mat som flyter med strømmen i.

Utbredelse

Philopotamidae forekommer i alle verdensdeler.

En gammel gruppe

Det er beskrevet fossile arter av Philopotamidae fra så langt tilbake som trias-tiden. Dermed er denne familien den av de nålevende vårfluefamiliene som har den lengste kjente historien.
Beady Belle

Beady Belle er en norsk gruppe dannet av Beate S. Lech i 1999. Musikken deres blir beskrevet som acid jazz blandet med annen jazz og electronica. Sounden deres er vokalbasert, og instrumentasjonen består ofte av rhodes, piano og/eller forskjellige andre strengeinstrumenter, samt en tydelig bass.
Oséas

Landslaget

Oséas spilte 2 landskamper for Brasils herrelandslag.
Oneechan ga Kita

Tomoya Mizuhara (水原 朋也, Mizuhara Tomoya)

Tomoya er en 13 år gammel gutt og er seriens hovedperson. Selv om han er generelt ganske veloppdragen, så er han irritert over at Ichika, som regelmessig prøver å komme inn på rommet hans, oppfører seg kjærlig mot Tomoya. Han liker Ichikas venner, og han liker spesielt Mina Fujisaki, men er uvitende om hennes nedlatende personlighet.

Ichika Mizuhara (水原 一香, Mizuhara Ichika)

Ichika er Tomoyas stesøster. Hun er åpen og lidenskapelig, og blir umiddelbart forelsket i Tomoya, og er derfor veldig overbeskyttende ovenfor han. Hun er også sjalu over andre jenter som snakker med eller viser følelser mot Tomoya.

Mina Fujisaki (藤咲 美奈, Fujisaki Mina)

Mina er Tomoyas klassekamerat. Hun oppfører seg søtt blant folk generelt, men på innsiden er hun svært narsissistisk. Han anser Ichika som en fiende siden Ichika er eldre og trekker dermed alle guttenes oppmerksomhet vekk fra henne. Tomoya er likevel snill med henne, selv om hun skriker mot Tomoya.

Ruri Hayasaka (早坂 ルリ, Hayasaka Ruri)

Ruri er Ichikas venn, og har fått kallenavnet «Ruri-Ruri». Hun er enig med Ichika at Tomoya er søt, mer er ikke like snill med sin egen bror som hun er med Tomoya.

Marina Mochizuki (望月 マリナ, Mochizuki Marina)

Marina er Ichikas andre venn. Hun har fått kallenavnet «Marinacchi-san», og har blondt hår.

Mitsuru Hanazono (花園 美鶴, Hanazono Mitsuru)

Mitsuru er en av Tomoyas klassekamerater og venner.

Kouki Hayasaka (早坂 孝喜, Hayasaka Kōki)

Kouki er en anspent venn av Tomoya, og er ellers svært skoleflink. Senere i serien blir det avslørt at han er Ruris lillebror, og selv om de ofte krangler, så er han i hemmelighet forelsket i henne.

Souichirou Fuji (藤 総一郎, Fuji Sōichirō)

Souichirou er Marinas halvbror. Han er halvt russer og har blondt hår, og kan snakke engelsk. Han er en otaku som sier at Ichika ligner en idolfigur han liker.

Yūko Mizuhara (水原 夕子, Mizuhara Yūko)

Yūko er Tomoyas stemor.

Masaya Mizuhara (水原 正也, Mizuhara Masaya)

Masaya er Tomoyas far som giftet seg med Ichikas mor.
Agnorimus pictus

Utseende

En middelsstor, langbeint, brokete farget gullbasser. Grunnfargen er mørkt grønnlig eller svart, med hvite, grønne eller rødbrune tegninger. Hodet er forholdsvis stort og tydelig avsatt fra pronotum, "snuten" er dypt innskåret foran. Fasettøynene er nokså store, runde og utstående. Pronotum er nærmest trapesformet, med rette sidekanter, disse er mer eller mindre gule. Dekkvingene har tallrike, mer eller mindre runde, lysgule flekker, gjerne også en brunrød lengdestripe.

Utbredelse

Arten er utbredt i Laos, Vietnam og det sørlige Kina (Guangxi, Yunnan) og Taiwan.
Abeona Mons

Abeona Mons er et fjell på Venus, oppkalt etter gudinnen Abeona. Fjellet har en diameter på ca. 375 km.
Sands Macau

Sands Macau (kinesisk: 金沙娛樂場) er et kasino i Macao. Det eies og drives av Las Vegas Sands Corporation. Det består av et kasinoareal på 20 600 m² og et 289-suiters hotell for VIP-gjester.
De fleste kasinobesøkerne er kinesere på dagsbesøk. Kasinoet åpnet den 18. mai 2004 og gikk så godt at alle lån var nedbetalt i mai 2005. Året etter ble det gjennomført en vesentlig utvidelse av kasinoet.
Kasinoet har 740 spillebord, mer enn noe annet kasino i verden.
Sarophorus

Utseende

Små til middelsstore (5-10 millimeter), avlange, brunsvarte skarabider. Oversiden er tett og grovt punktert, pronotum gjerne med spredte skjell og litt uregelmessige, blanke knøler, dekkvingene ofte med opphøyde lengderibber eller avlange knøler.

Levevis

Lite synes kjent om biologien til denne slekten, som kan forekomme både i buskdominert lende og mer åpne områder, oftest noe høytliggende. Muligens lever artene på forholdsvis gammel, inntørket gjødsel og/eller gamle, inntørkede kadavere.

Utbredelse

Slekten er utbredt i det sørlige Afrika, et par av artene går så langt nord som Tanzania og den Den demokratiske republikken Kongo.
Lindströmfjellet

Lindströmfjellet er et fjell på 966 moh beliggende på den nordlige delen av Nordenskiöld Land på Spitsbergen, Svalbard. Lindströmfjellet ligger øst for Colesbukta og har isbreen Grumantbreen liggende inntil seg. Fjellet har fått sitt navn etter den svenske zoologen og paleontologen Gustaf Lindström (1829–1901)
Starum leir

Starum leir ligger på en åsrygg mellom Lena, Kapp og Skreia i Østre Toten kommune. Nærmeste by er Gjøvik som ligger nord for leiren.

Sivilforsvarets aktiviteter på Starum

Den administrative delen av Oppland sivilforsvarsdistrikt holder til på Starum. Distriktet ivaretar Sivilforsvarets beredskapsoppgaver, og administrerer alle Sivilforsvarets avdelinger i alle de 26 kommunene i Oppland fylke.
Sivilforsvarets nasjonale kompetansesenter, Oppland sivilforsvarsdistrikt er en statlig forsterkningsressurs for nød- og beredskapsetatene ved håndtering av store og spesielle hendelser – en viktig aktør i den norske redningstjenesten. I årene etter den kalde krigens slutt har Sivilforsvaret i stadig sterkere grad øket sin støtte til lokalsamfunnene ved kriser i fredstid.
Distriktet er også det nasjonale kompetansesenteret for Sivilforsvaret i Norge. Dette betyr at distriktet har ansvaret for all opplæringen av mannskaper til alle nivåer i Sivilforsvaret.

Historie

Leiren var frem til 1980-tallet standkvarter for et av hærens kløvkompanier (det andre lå på Skjold), og var hovedsete for Hærens veterinærtjeneste. I leiren lå et depot for trenet til Artilleriregiment nr. 2 (AR 2). Etter at Gardermoen falt 10. april ble Starum leir samlingpunkt for deler 2. divisjons styrker.
Da kløvkompaniet ble nedlagt på 1980-tallet, ble større deler av Starum leir avhendet til et lokalt «hestesenter», mens resten ble overtatt av Sivilforsvaret.
Kommandør

Kommandør (avledet av fransk: commandeur, som betyr «å kommandere») er en militær grad som først og fremst brukes i marinen og sjørelaterte våpengrener.  
I Norge er kommandørgraden i bruk i Sjøforsvaret, som graden over kommandørkaptein, under flaggkommandør.
Kommandør svarer i Royal Navy og United States Navy til «Captain» og til «Kapitän zur See» i Deutsche Marine.
Aphanicerca capensis

Utseende

Små, mørke steinfluer. Et karakteristisk kjennetegn er at baklårene er svært kraftige.

Levevis

Artene i familien Notonemouridae kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Gamlegrendåsen

Gamlegrendåsen(ofte kalt for Åsen) er et boligområde på den sørøstlige siden av Kongsberg med om lag 1 300 husstander fordelt på rekkehus, leiligheter, tette eneboliger og eneboliger, og er dermed det største boligområdet i Kongsberg. Arbeidet med å gjøre om Gamlegrendåsen til boligområde startet i 1977.  
Området ved enden av Gamlebrua over Lågen ble kalt Gamlegrenda. Da var det naturlig at åsen bak fikk navnet Gamlegrendåsen. På Gamlegrendåsen lå det i sin tid 103 løkker på det meste, men området ble også brukt til beiter for dyr. På en av disse løkkene lå Ruudhytta, som var en liten stue som faren til Birger, Asbjørn og Sigmund Ruud hadde kjøpt. Her opprettet guttene et treningssenter som skulle vise seg å bli svært viktig for at Kongsberg skulle bli et sentrum for hoppsporten i mellomkrigsårene. Det finnes fortsatt mange fegater, rydningsrøyser og steingjerder i området. I boligfeltet er flere fegater beholdt som gangveier.
Gamlegrendåsen er fordelt på 5 grunnkretser i delområdet Kongsberg syd-østre.
I tillegg til Gamlegrendåsen skole finnes det 5 private og offentlige barnehager, en dagligvarebutikk, tre kunstgress-fotballbaner samt et lysløypenett i den nærliggende skogen.
Gamlegrendåsen blir i mange tilfeller feilstavet som Gamlegrendsåsen, både i dagligtale og skriftlig.

Gamlegrendåsen nord

9. september 2009 vedtok kommunestyret i Kongsberg at Gamlegrendåsen skulle utvides med et 350 dekar stort område på nordsiden av den eksisterende bebyggelsen. Området er høsten 2010 under bygging og skal få navnet Gamlegrendåsen nord og Gamlegrendåsen terrasse.

Gamlegrendåsen syd

17. oktober 2012 vedtok kommunestyret i Kongsberg å etablere et nytt boligfelt rett syd for den eksisterende bebyggelsen. Området har fått navnet Lafteråsen, og de første boligene sto ferdige tidlig i 2015.
Eider

Eider som grenseelv

I mer enn 1000 år, fra 810 og fram til den dansk-tyske krigen i 1864, var Eider grenseelv mellom det danske hertugdømmet Slesvig (tysk: Schleswig) og det tyske hertugdømmet Holstein (dansk: Holsten). I middelalderen var Eider dermed også statsgrense mellom Danmark og det tysk-romerske riket. Da også Holstein ble en del av den dansk-norske, oldenburgske helstaten på 1400-tallet, ble denne grensen mer teoretisk. 
Ny betydning fikk den først da danske nasjonalliberale politikere i første halvdel av 1800-tallet reiste krav om en dansk nasjonalstat, under slagordet Danmark til Ejderen, i stedet for den multi-etniske helstaten. Da Danmark måtte avstå både Slesvig og Holstein ved freden i Wien i 1864, mistet Eidergrensen fullstendig sin betydning, fordi Eider nå ble liggende midt i det som ble den prøyssiske provinsen og nåværende tyske delstaten Schleswig-Holstein.

Eider som språkgrense

Selv om Eider var statsgrense mellom Danmark og det tysk-romerske riket i hundrevis av år, var språkgrensene mellom dansk, frisisk og tysk svært kompliserte i grenseområdene like nord for elven: Fra øst startet flerspråksområdet ved foten av halvøya Schwansen (dansk: Svans), slik at hele halvøya hørte til det danske språkområdet. Deretter gikk linjen syd for Schleswig by, og deretter mot vest langs Dannevirke ut til Husum. Dessuten hørte et smalt belte fra Schleswig by og ned til Rendsburg langs med Hærveien 
til det dansktalende området. Den siste delen av Sydslesvig syd for denne linje: Eiderstedt (dansk: Ejdersted), Hütten (dansk: Hytten) Amt og Dänischer Wohld (dansk: Jernved) var blandet dansk og tysk, men med en klar overvekt av tysktalende. Dette er målt ut fra antallet stedsnavn.
I de vestlige egner talte (og taler) store deler av befolkningen frisisk.
Aphodopsammobius

Utseende

Små (ca. 3 millimeter), hvelvede, brunlige gjødselbiller.

Levevis

Ingenting er kjent om biologien til disse artene.

Utbredelse

Én av artene lever i Sentral-Afrika, de øvrige i Australia.
Quadri

Trimble Solutions Sandvika AS

Trimble Solutions Sandvika AS (tidligere Vianova Systems AS) er eier av Quadri generasjon 4. Modell-formatet benyttes av Quadri modell, som er en samling moduler in en modell-plattform. Denne modell-plattformen benyttes i annen programvare.
Titanofestivalen

Titanofestivalen er en norsk musikkfestival med gammeldansmusikk, grunnlagt i januar 1979. Grunnleggere var ringerikingene Harald Henschien jr. og trekkspillvirtuosen Sigmund Dehli. Den første festivalen ble holdt i Skjåk i Gudbrandsdal i juli samme året. Fra 1980 arrangerte også festivalen NM i gammeldansmusikk, og etter hvert ble det tildelt flere NM-titler innen ulike sjangre av gammeldansmusikken.

Titano-navnet

Festivalnavnet «Titano» stammer fra Italia og har nær tilknytning til merkenavnet Titano, som er et trekkspillmerke. Henschien fikk gjennom en avtale med Titanofabrikken retten til å bruke navnet i festivalsammenheng.

Festivalen

Festivalen engasjerte artister innen norsk og nordisk gammeldans. Fra midten av 1980-tallet ble også rikskjendiser som Hjalmar «Hjallis» Andersen, Håkon Brusveen og Arne Bendiksen engasjert i festivalen på arrangørsiden. Av andre kjentfolk som har bidratt gjennom årene på arrangørsiden kan nevnes Ivar Medaas, Knut «Sputnikk» Storbukås, Kjell Kristian Rike m.fl.
Mot slutten av 1980-åra var festivalen blant de største musikkfestivalene i Norge. Foruten NM i gammeldansmusikk var festivalen kanskje mest kjent for sitt såkalte buskspill (uorganisert fri musikalsk utfoldelse på festivalområdet).
Festivalen ble som regel holdt på et nytt sted hvert år, men fra første halvdel av 1990-tallet ble den lagt til Vinstra i Gudbrandsdalen.

Eierskap

I 1997 solgte Henschien sine eierandeler i Titanofestivalen til et selskap eid av Vinstra kommune. Senere, i 2000, solgte også Dehli sine eierandeler til samme selskap. Dette selskapet drev festivalen selv i noen år, før den ble solgt til nye eiere. I 2006 var det Festival Arrangør, som gjennom driftsselskapet Titanofestival og arrangørselskapet Titanorettigheter DA, som eide Titanofestivalen. Etter 2006 har ikke Titanofestivalen blitt arrangert. Da var i alt 28 årlige arrangementer gjennomført.
Nordpolhotellet

Nordpolhotellet er et nedlagt hotell i Ny-Ålesund, Svalbard og er eid av Kings Bay AS. Hotellet åpnet i 1936 på grunn av økt turisttrafikk i området i en bygning som ble reist som boligbrakke i 1919. Hotellet stengte tre år senere, samme år som utbruddet av andre verdenskrig. Hotellet ble etter andre verdenkrig brukt som messe for gruvearbeiderne. Troms Fylkes Dampskibsselskap (TFDS) gjenopptok driften av hotellet i sommersesongen 1965, men etter 1966-sesongen ble driften lagt ned på grunn av tap. Bygget fungerer i dag som forlegning for besøkende forskere, men har av historiske årsaker beholdt navnet "Nordpolhotellet"
Bygget ble pusset opp for 6,5 millioner kroner i 1998 og ble åpnet i 15. august samme år av kulturminister Anne Enger Lahnstein.
Oksoniumion

Oksoniumion er et oksygenkation med tre bindinger. Det enkleste oksoniumionet kalles hydronium med kjemisk formel H₃O⁺, men i henhold til IUPAC nomenklatur skal denne refereres til som oksonium.

Andre oksoniumioner

Et oksoniumion som ofte opptrer innen organisk kjemi, dannes ved protonering eller alkylering av en karbonylgruppe, for eksempel R-C=O⁺-R'.
Andre hydrokarbon oksoniumioner dannes ved protonering eller alkylering av alkoholer eller etere (R-C-O⁺-R¹R²).
Kinopaleet

Kinopaleet (Kino-Palæet) var en kino som lå på Majorstuen i Oslo i krysset Sørkadalsveien/Fridtjof Nansens vei. Kinoen var oppført i 1924 etter tegninger av arkitektene Lorentz Harboe Ree og Carl Buch og var av utseende som et klassisk tempel.
De første årene var det privat drift i Kinopaleet inntil Oslo kinematografer tok over i 1929.
Bygningen ble revet i 1964.
Tidevannsbølge

Plassering

Tidevannsbølger oppstår særlig ved munningen av større floder som Amazonas, Brahmaputra, Indus, Irrawaddy og Qiantang.
I Europa er tidevannsbølger mindre vanlige, men man finner dem blant annet i Garonne og Seinen i Frankrike, Severn og Trent i England, og i den norske Saltstraumen.
Kim Yong-suk

Idrettskarriere

På nasjonalt nivå vant Kim det nordkoreanske mesterskapet i kunstløp i 2001, 2003, 2004, 2005, 2006 og 2007. 
Hun kom på fjerdeplass i Asiatiske vinterleker 2003, og vant Triglav Trophy i 2004. I 2005 kom hun på andreplass i Karl Schäfer Memorial. Hun representerte Nord-Korea under Vinter-OL 2006, der hun kom på 27.-plass.
Romsdalsstigen Via Ferrata

Romsdalsstigen Via Ferrata ligger i Åndalsnes, Rauma kommune i Møre og Romsdal, og består av to tilrettelagte klatreruter langs fjellet Nesaksla.  
Romsdalsstigen Via Ferrata har to klatreruter: Introveggen og Vestveggen. Begge gir gode fotomuligheter og fantastisk utsikt over Romsdalsfjella og Rauma elv som slynger seg ned dalen. Introveggen, som tar 3–4 timer, åpnet i 2017 og er for de som gjerne vil prøve en via ferrata for første gang, det trengs ingen tidligere klatreerfaring og har vanskelighetsgrad B. Vestveggen, som tar 5–6 timer, er noe mer utfordrende og tidligere erfaring fra klatring er en fordel i tillegg til over gjennomsnittet god fysisk form. Vestveggen har vanskelighetsgrad D.
Ma Duanlin

Ma Duanlin (forenklet kinesisk: 马端临; tradisjonell kinesisk: 馬端臨Wade-Giles: Ma Tuan-lin, født 1245; død 1322) var en kinesisk historiker og encyklopedist. Han offentliggjorde i 1317 den store kinesiske encyklopedien Wenxian tongkao (文献通考) i 348.
Jutulhogget

Jutulhogget er en 2,4 kilometer lang canyon i Alvdal og Rendalen i Hedmark og er en av Nord-Europas lengste canyoner. Formasjonen oppsto rett etter siste istid, for omtrent 9000 år siden. Den bredemte sjøen Nedre Glåmsjø brøt ut under isen og dannet et nytt løp østover gjennom løsere bergmasser. En demning av is brast i løpet av kort tid og det var flommen av smeltevann som gravde ut «hogget» i østlig retning – fra reservoaret i Østerdalen og østover gjennom fjellet og inn i Rendalen.
Det finnes mange sagn fra stedet. Det vanligste opphavssagnet handler om fiendskap mellom Rendalsjutulen og Elvdalsjutulen. Dette ble gjengitt i en billedbok av Helge Ness i 1978. Jacob Breda Bull gjengir et annet sagn i romanen Jutulskaret. Sagnet om Tater-Kristen ble filmatisert under tittelen Tater Kristen i 1991.
Chrysispa

Utseende

Nokså små (5 - 6 millimeter), avlange, svarte bladbiller med blålig eller grønnlig, metallisk glans. Gruppen er lett å kjenne på at oversiden er dekket av lange, skarpe pigger, artene kan minne om bittesmå piggsvin. Dekkvingene har 10-12 lange pigger langs sidekanten og 2-9 pigger oppe på ryggen, pronotum har fire eller fem på hver side, den bakerste noe skilt fra de andre. Antennene er 11-leddete, ganske tynne, rundt halve kroppslengden. Dekkvingene er jevnbrede med åtte punktrader.

Levevis

Både larver og voksne lever på planter og eter fra dem. Artene lever på gress inkludert ris.

Utbredelse

Slekten er vidt utbredt i Afrika, nord til Saudi-Arabia.
Oyonnax

Geografi

Kommunen ligger i dalen ved Jurafjellene lengst nord i Ain.
Kommasmyger

Utseende

En ganske liten (vingespenn 22 – 28 mm) sommerfugl, særlig nordlige eksemplarer er små og kortvingede. Oversiden er rødlig gulbrun, vingen er mørkere mot spissen, med lyse flekker som er diffuse på oversiden av vingene, mer tydelige på undersiden. Hannen har en markert svart skråstripe av duftskjell på forvingens overside. Undersiden er grønnlig, bakvingen med store, svartkantede sølvflekker som gjør det lett å kjenne igjen arten.

Levevis

Kommasmygeren flyr på magre og tørre enger, nordpå og i fjellet også i lysninger i bjørkeskogen og langs bekkefar og fuktsig, i juli – august. Larven lever på forskjellige slags gress. Lengst i nord bruker den trolig to år på utviklingen.

Utbredelse

Kommasmygeren er svært vidt utbredt og finnes på alle nordkontinentene. I Norge finnes den spredt i lavlandet i Sør-Norge, men ikke på Vestlandet bortsett fra i indre fjordstrøk. I Jotunheimen og på Dovrefjell flyr den opptil 1200 moh. Den finnes også i Troms og Finnmark, men ser ut til å mangle i et område i Midt-Norge.
Euro NCAP

Euro NCAP (opprinnelig en forkortelse for European New Car Assessment Programme) er et trafikksikkerhetssamarbeid mellom en rekke europeiske stater, bilprodusenter og forbrukerorganisasjoner. Samarbeidet oppsto i Storbritannia i 1997 etter modell av det amerikanske testprogrammet New Car Assessment Program (NCAP) hos National Highway Traffic Safety Administration, men er i dag støttet av Europakommisjonen og har sin base i Brussel.
Målet er et tryggere trafikkmiljø og færre personskader i forbindelse med ulykker. Det praktiske arbeidet består i prinsippet av kollisjonstester med ulike former for simulerte ulykker.
Bilene utsettes for forskjellige prøver, blant annet front- og sidekollisjoner med dukker fastspent i bilenes seter. Det anvendes ikke dukker som påkjøres, ei heller i fotgjengertesten. Figurer formet som barne- og voksenhoder og med en lignende vekt, slynges mot bilens motorhjelp og forreste nederste kant av bilens frontrute. Høye sylindre forestiller ben. Derved blir det mere presist gang for gang å måle hva som skjer ved påkjørslen enn hvis det var dukker man anvendte.
På grunnlag av de utførte testene, tildeles en stjernemerkning for bilens kollisjonssikkerhet, men siden 2009 inngår også barnesikkerhet, fotgjengersikkerhet og aktiv sikkerhet i den samlede stjernevurderingen. Det kan tildeles opptil fem stjerner.
Beraba

Utseende

Middelsstore, slanke og spinkle trebukker. De er lyst brunlige på farge med to par lyse flekker på dekkvingene, disse har mørk rand. Antennene er tynne og lengre enn kroppen. Pronotum er litt lengre enn bredt, litt smalere enn dekkvingene, med en liten, butt tann midt på hver side noe bak midten. Beina er lange og tynne, lårene med en skarp pigg i spissen.

Levevis

Larvene lever i død ved, mest av løvtrær.

Utbredelse

Slekten er utbredt fra Panama i nord til Bolivia i sør.